Yewande Adekoya

Yéwándé Adékọ̀yà (A bí i ní ogúnjọ́, Oṣù sẹ́ẹ́rẹ́, 1983), Ó jẹ́ òṣèré, olùdarí àti olóòtú eré, ọmọ orílẹ̀-èdè Nàìjíríà. http://sunnewsonline.com/new/?p=95114

Ìbẹ̀rẹ̀pẹ̀pẹ̀ ìgbé-ayé àti ẹ̀kọ́.

Ìlú Èkó ni wọ́n bí Yéwándé sí ṣùgbọ́n ọmọ Ọ̀sọsà - Ìjẹ̀bú ní Ìpínlẹ̀ Ògùn, Iwọ̀ -oòrùn Nàìjíríà. Ó lọ sí Ilé - Ẹ̀kọ́ Bright Star Nursery and Primary, kí ó tó tẹ̀síwájú fún ẹ̀kọ́ sẹ́kọ́ńdírì ní Bright Comprehensive High School. Ó kẹ́kọ̀ọ́ gboyè (B. A.) ní ẹ̀kọ́ Mass Communication nílé ẹ̀kọ yunifásítì Babcock. Yéwándé Adekoya wà nílé ọkọ, ó sì ṣe abiyamọ.

 Iṣẹ́ ṣíṣe 
Yéwándé Adékọ̀yà bẹ̀rẹ̀ eré ṣíṣe ní 2002 pẹ̀lú ẹgbẹ́ Alphabash Music and Theatre. Ó gbé eré rẹ̀ àkọ́kọ́ jáde ní 2006 tí ó pè ní "Life Secret". Ó ti darí, kópa nínú ọ̀pọ̀lọpọ̀ fíìmù Nàìjíríà bí i Ọmọ Ẹlẹ́mọ̀ṣọ́,  eré àgbéléwò 2012 kan tí ó ṣe àfihàn Bím̀bọ́ Oshin, Muyiwa Adémọ́lá àti Yọ̀mí Fash-Lanso.

Wọ́n ya fíìmù yìí ní ẹ̀ẹ̀marùn - ún ní Africa Movie Academy Awards ẹlẹ́ẹ̀kẹwàá. Wọ́n tún yàn án gẹ́gẹ́ bí "òṣèrébìnrin tuntun tó peregedé jùlọ" níbi ìpele Yorùbá ní City People Entertainment Award. Ọdún náà lọ́hùn ún ni wọ́n yàn án fún ipa tí ó kó nínú Kúdí Klepto gẹ́gẹ́ bí i olórí akópa òṣèré bìnrin ni 2014 Best of Nollywood Awards. Ní Oṣù Ọ̀pẹ, 2014, Adekoya gba àmì-ẹ̀yẹ fún "aláṣeyorí jùlọ" nínú Yorùbá Movie Academy Awards.

Fíìmù rẹ̀ Kùrukùru fún un ní àǹfààní láti gba àmì ẹ̀yẹ òṣeré bìnrin tó dáńtọ́ jù níbi ayẹyẹ ACIA 2016. Ní ọdún 2017, fíìmù Ìyàwó Adédigba gba àmì-ẹ̀yẹ "eré tí ó dára jù fún ọdún" níbi ayẹyẹ 2017 City People Movies Awards. http://thenationonlineng.net/yewande-adekoya-endorses-tea-brand/

 Àkójọ Fíìmù 

 Life Secrets 1 (2006)
 Life Secrets 2 (2007)
 Igbo Dudu (2009)
 Omo Elemosho (2012)
 Kudi Klepto (2013)
 Emere (2014)
 Kurukuru (2015)
 The Sacrifice (2016)
 Tala (2016)
 Ayanmo (2016)
 Ota Ile (2016)
 Once Upon A Time (2016)
 Iyawo Adedigba (2017)
 Fadaka (2018)
 Belladonna (2018)
 Odun Ibole (2018)
 Ewatomi (2018)
 Omo Aniibire (2019)

 Àmì Ẹ̀ye 
2014 :Òṣèrébìnrin tuntun tó peregedé jùlọ - City People Entertainment Awards

2014:  Òṣèrébìnrin tó lérè jùlọ - Yorùbá Movie Academy Awards

2014: Iṣẹ́ tó lérè jùlọ - Yorùbá Heritage Awards, United States

2016 - Òṣèrébìnrin tí ó dára jù lọ - ACIA 

 Awọn itọkasi 

Ẹ̀ka:Àwọn òṣeré ará Nàìjíríà